১৯২৮ চনত প্ৰীতিলতাই প্ৰথম বিভাগত মেট্ৰিক পাছ কৰি ঢাকাৰ ইডেন কলেজত নামভৰ্তি কৰে আৰু ১৯৩০ চনত ইডেন কলেজৰপৰা আই . এ . পৰীক্ষাত অৱতীৰ্ণ হৈ সকলো ছাত্ৰীৰ ভিতৰত প্ৰথম আৰু সকলো ছাত্ৰ-ছাত্ৰীৰ ভিতৰত পঞ্চম স্থান লৈ উত্তীৰ্ণ হয়। পাছত প্ৰীতিলতাই ১৯৩২ চনত কলিকতাৰ বেথুন (Bethune) কলেজৰপৰা ডিষ্টিংচনসহ দৰ্শন শাস্ত্ৰত বি.এ . পাছ কৰে। আৰু তাৰ পিছত তেখেতে চট্টগ্ৰামৰ নন্দন কানন অপৰ্ণাচৰণ বিদ্যালয়ৰ (মাধ্যম ইংৰাজী) প্ৰধান শিক্ষয়িত্ৰী হিচাপে নিজৰ কৰ্মজীৱন আৰম্ভ কৰে।